Príloha č. 4

Štúdie spracované k posudzovaniu účelnosti dostavby 
3. a 4. bloku JE Mochovce v roku 2004

P.č.	Materiál	Spracovateľ	Vypracované	
1	Posúdenie ekonomickej náročnosti scenárov rozvoja jadrovej energetiky na Slovensku	SE, a.s.	január 2004	
2	Štúdia realizovateľnosti dostavby 3. a 4. bloku jadrovej elektrárne Mochovce	Centre for Nuclear Safety in Central and Eastern Europe	január 2004	
3	Dostavba 3. a 4. bloku jadrovej elektrárne Mochovce	Deloitte & Touche	január 2004	
4	Spôsoby budúceho rozvoja Slovenských elektrární z pohľadu dlhodobej perspektívy a strategickej výhodnosti	STU Fakulta elektrotechniky a informatiky
Znalecký ústav elektrotechniky a informatiky	máj 2004	
5	Posúdenie ekonomickej náročnosti scenárov rozvoja zdrojov elektriny na Slovensku	SE, a.s.	máj 2004	
6	Dostavba 3. a 4. bloku JE Mochovce
(správa pre MH SR)	SE, a.s. závod MO 34	august 2004	
7	Hodnotenie ekonomickej efektívnosti dokončenia MO 34 a paroplynového bloku	SE, a.s.	jún 2004	
8	Štúdia realizovateľnosti financovania dostavby 3. a 4. bloku JE Mochovce	Deloitte & Touche	december 2002	

Hlavné výsledky štúdií spracovaných na SE, a.s. sú uvedené v správe, pričom hlavné závery ostatných štúdií sú nasledovné:

 	Štúdia realizovatelnosti dostavby 3. a 4. bloku jadrovej elektrárne Mochovce (Centre for Nuclear  Safety in Central and Eastern Europe)
V záveroch sa uvádza „... štúdia obsahuje zjednodušenia a predpoklady, ktoré umožňujú preskúmať rôzne scenáre na podporu strategických rozhodnutí. Môžeme konštatovať, že scenár, ktorý počíta s odstavením blokov 1 a 2 elektrárne Bohunice a spustením blokov 3 a 4 elektrárne Mochovce predstavuje vyváženú situáciu so slabým, no nie celkom zanedbateľným nárastom úrovne CO2. Udržanie kapacity blokov 1 a 2 elektrárne Bohunice predstavuje potenciál exportu. Pre energetickú efektívnosť a verejnú mienku o životnom prostredí neočakávame drastické zmeny v nasledujúcich 10 rokoch. Zo zreteľom na jadrovú energiu musíme poznamenať, že v rozpore s vývojom v Nemecku a Rakúsku existuje nárast záujmu o jadrovú technológiu (Fínsko, Južná Afrika, Švajčiarsko, Japonsko, Čína, Južná Kórea, Francúzsko, atď.)“

         Štúdia Dostavba 3. a 4. bloku jadrovej elektrárne Mochovce (Deloitte & Touche)
         V záveroch sa okrem iného konštatuje, že sa „...nezistili žiadne konkrétne skutočnosti, ktoré by ako také vyvolávali závažné pochybnosti o konečnej realizovateľnosti dostavby 3. a 4. bloku JE Mochovce. Na druhej strane sme však nezistili ani žiadne konkrétne záležitosti, ktoré by poskytovali presvedčivý argument v prospech dostavby týchto blokov...
Pri zvažovaní súčasnej realizovateľnosti dostavby blokov treba brať do úvahy aktuálne otázky ako sú: prognózovaný inštalovaný výkon Slovenskej republiky, uviaznuté náklady, privatizácia a liberalizácia trhu a ich vzájomné vzťahy.“ 

Záverom odporúčajú „ ... že treba podrobne preskúmať všetky uvedené oblasti, aby sa mohlo prijať kvalifikované rozhodnutie v súvislosti s dostavbou 3. a4. bloku JE Mochovce.“

Spôsoby budúceho rozvoja Slovenských elektrární z pohľadu dlhodobej perspektívy a strategickej výhodnosti (STU Fakulta elektrotechniky a informatiky - Znalecký ústav elektrotechniky a informatiky)

Štúdia posudzuje rozvoj Slovenských elektrární predovšetkým z pohľadu rôznych spôsobov privatizácie. V časti o hlavných možnostiach rozvoja SE, a.s. k problematike dostavby konštatuje:

„Dostavba alebo nedostavba 3. a 4. bloku v Mochovciach je ekonomicky vysoko náročná. Na základe vykonaných analýz sa dá konštatovať, že dostavba uvedených blokov predstavuje významné ekonomické i ekologické prínosy, pre ktoré sa oplatí usilovať o ich dokončenie. Treba získať podporu Vlády SR k realizácii projektu dostavby s možnosťou využitia aspoň štandardných spôsobov podpory investorov bez uvažovania štátnych záruk na úvery.

Predpokladané náklady a straty pri nedostavbe MO 3,4 prekračujú až 30 mld. Sk. Jedným z riešení umorenia takýchto nákladov bude ich zahrnutie do ceny celej konečnej spotreby elektriny ako uviaznuté náklady“.